b'\n_START_ARTICLE_\nZelena majica\n_START_PARAGRAPH_\nZeleno majico (izvirno francosko maillot vert - zeleni d\xc5\xbeersi) nosi vodilni kolesar v to\xc4\x8dkovanju dirke Tour de France. Prvi\xc4\x8d je bila predstavljena na dirki leta Tour de France 1953 kot dopolnitev \xc5\xbee obstoje\xc4\x8de rumene majice vodilnega v skupnem se\xc5\xa1tevku._NEWLINE_Rumena majica ozna\xc4\x8duje kolesarja, ki ima najmanj\xc5\xa1i skupni \xc4\x8das dirke, zelena pa kolesarja, ki je zbral najve\xc4\x8d to\xc4\x8dk z zmagami v posameznih (ravninskih) etapah in posebno dolo\xc4\x8denih mest znotraj etap. Boj za zeleno majico tako velja za tekmovanje \xc5\xa1printerjev, saj med takimi etapami kolesarji po navadi ostanejo v ve\xc4\x8dji skupini, kar omogo\xc4\x8da najbolj\xc5\xa1im \xc5\xa1printerjem borbo za etapno zmago povsem ob koncu. Vmesni \xc5\xa1printi so bili v\xc4\x8dasih del razvrstitve za rde\xc4\x8do majico, danes pa tudi ti spadajo v boj za zeleno.'